Айдос секілді мықтылардың "штаттан тыс" жүретіні жанға батады
"Айдос секілді мықтылардың "штаттан тыс" жүретіні жанға батады" | "https://abai.kz/post/75682"
TITLE: Айдос секілді мықтылардың "штаттан тыс" жүретіні жанға батады
URL: https://abai.kz/post/75682
META: "Айдос секілді мықтылардың "штаттан тыс" жүретіні жанға батады" | "https://abai.kz/post/75682"
DATE: 28.08.2018
AUTHOR(s): Әміржан Қосанов
TOTAL WORDS: 147
TEXT: Айдос Сарымның Қоғамдық даму министрінің штаттан тыс кеңесшісі боп тағайындалуына қатысты комментарий сұрап жатыр. Жауап берейін. О бастан мен қоғам мен билік арасындағы диалог мәселесі абстрактілі, нақты мән-мазмұны, іс-қимылы жоқ ұрандардан гөрі ортақ тақырыптар мен жобалар бойынша нақты тірлікке ұласуы керек екенін айтып жүрмін. Айдос секілді танымал, өзіндік позициясы бар азаматтың демократиялық ұйымдар қатарында жүріп, өкіметпен де тіл табысуын заманауи, мемлекетті алға жетелейтін трендтің бірі деп білемін. Сол себепті биліктің осынау шешімін, Айдос бауырымның қадамын қолдаймын. Интеллектуал, ұлтшыл әрі мемлекетшіл күштер билікке келу процесі де осымен тоқтап қплмай, өз жалғасын табуы тиіс. Өзі айтқандай, ол "Жаңа Қазақстан" Форумының қатарындағы қызметін жалғастыра бермек. Біздің Форум да оппозициялық сыңайда болып, халық пен билік арасындағы шынайы, принципті диалог туралы айтып келеді емес пе? PS. Тек қана Айдос секілді мықтылардың "штаттан тыс" жүретіні жанға батады. Ондай жігіттер "штатқа кіріп", елге, ұлтқа, мемлекетке еңбегін сіңіретін кездер де алыс емес! Әміржан Қосанов Abai.kz
